Oznámenie  Mesta Stupava o spôsobe, mieste a termínoch podávania kandidátnych listín

Kandidátne listiny na primátora mesta Stupava a poslancov mestského zastupiteľstva sa podávajú zapisovateľke  mestskej volebnej komisie Diane Jánošíkovej  na Mestskom úrade  Stupava, Hlavná 1/24 , kanc.č. 13, tel.č. 02/60 200 930.   Posledným termínom podania kandidátnych listín je nedeľa 03.10.2010. Kandidátne listiny sa podávajú v pracovných dňoch nasledovne:

Pondelok:	8.00 hod. – 15.00 hod.
Utorok:	8.00 hod.  –15.00 hod.
Streda:		8.00 hod. – 18.00 hod.
Štvrtok:	8.00 hod. -  15.00  hod.
Piatok:		8.00 hod. – 15.00 hod.

Obedňajšia prestávka 12.00 – 13.00 hod.

Sobota  02.10.2010       09.00 hod. – 12.00 hod.
Nedeľa 03.10.2010	   21.00 hod. -  24.00 hod.

Kandidátne listiny pre voľby do mestského zastupiteľstva  podávajú politické strany /politické hnutia a koalície politických strán a hnutí/, a to osobitne za každý volebný obvod,  a nezávislí kandidáti.  Kandidátne listiny sa doručia v  dvoch rovnopisoch zapisovateľke mestskej volebnej komisie najneskôr do nedele 03.10.2010. Politické strany doručia kandidátne listiny prostredníctvom splnomocnenca.  Ku kandidátnej listine musí byť vlastnoručne podpísané vyhlásenie kandidáta, že súhlasí so svojou kandidatúrou a nedal súhlas na to, aby bol  uvedený na inej kandidátnej listine a že mu nie sú známe prekážky voliteľnosti.

Súčasťou kandidátnej listiny nezávislého kandidáta je petícia podpísaná voličmi podporujúcimi jeho kandidatúru. Potrebný počet podpisov v meste Stupava je 200. V petícii sa pri každom podpise uvedie meno a priezvisko voliča, dátum narodenia a presná adresa trvalého pobytu, t.j. názov mesta, ulica, číslo domu. 

Politické strany a nezávislí kandidáti na primátora a poslancov mestského zastupiteľstva nájdu všetky potrebné informácie v zákone SNR č. 346/1990 Zb. o voľbách do orgánov samosprávy obcí v znení neskorších predpisov. Potrebné tlačivá sú zverejnené na stránke Ministerstva vnútra SR v sekcii  „ Komunálne voľby 2010“  alebo si ich možno vyzdvihnúť na Mestskom úrade Stupava, Hlavná 1/24, v kanc.č. 2. 

								Ing. Ľubomír Žiak v.r.									     primátor mesta